
	1.
	Noteikumu projekts
17. Izglītības iestādes vadītājs vai viņa pilnvarota amatpersona nodrošina, lai izglītojamie un nepilngadīgo izglītojamo likumiskie pārstāvji līdz attiecīgā mācību gada 1. novembrim un atkārtoti ne vēlāk kā astoņas nedēļas līdz attiecīgā mācību gada pirmā valsts pārbaudījuma norises dienai tiktu informēti par šo noteikumu prasībām un par Ministru kabineta noteikumiem par valsts pārbaudes darbu norises laiku attiecīgajā mācību gadā. Iepazīšanos ar šo noteikumu prasībām un Ministru kabineta noteikumiem par valsts pārbaudes darbu norises laiku attiecīgajā mācību gadā:
	Iebildums
Ņemot vērā, ka nepilngadīgo izglītojamo, kas atrodas ieslodzījuma vietā, likumisko pārstāvju informēšana var būt apgrūtinoša vai pat neiespējama, nepieciešams precizēt 17. punkta ievaddaļu un izteikt to šādā redakcijā:
Piedāvātā redakcija
17. Izglītības iestādes vadītājs vai viņa pilnvarota amatpersona nodrošina, lai izglītojamie un nepilngadīgo izglītojamo likumiskie pārstāvji (izņemot nepilngadīgo izglītojamo, kas atrodas ieslodzījuma vietā, likumiskos pārstāvjus) līdz attiecīgā mācību gada 1. novembrim un atkārtoti ne vēlāk kā astoņas nedēļas līdz attiecīgā mācību gada pirmā valsts pārbaudījuma norises dienai tiktu informēti par šo noteikumu prasībām un par Ministru kabineta noteikumiem par valsts pārbaudes darbu norises laiku attiecīgajā mācību gadā. Iepazīšanos ar šo noteikumu prasībām un Ministru kabineta noteikumiem par valsts pārbaudes darbu norises laiku attiecīgajā mācību gadā:
	Katrīna Taimiņa (IeVP)

	2.
	Noteikumu projekts
18. No attiecīgā mācību gada 1. novembra līdz 15. decembrim informācijas sistēmā:
	Iebildums
Projekta 18.2. apakšpunktā noteiktā izriet, ka Valsts pārbaudījumu informācijas sistēmas (turpmāk – informācijas sistēma) lietotājs informācijas sistēmā piesaka visus 9. klases izglītojamos vispārējās pamatizglītības valsts pārbaudes darbiem, tātad arī 9. klases izglītojamos, kas atrodas ieslodzījuma vietā.
Savukārt Projekta 18.3. apakšpunktā noteikts, ka informācijas sistēmas lietotājs, pamatojoties uz tā izglītojamā iesniegumu, kas atrodas ieslodzījuma vietā, vai kuram nav subjekta identitātes pārbaudes iespēju informācijas sistēmā, atzīmē, kurus valsts pārbaudes darbus izglītojamais kārtos.
Ja Projekta 18.3. apakšpunktā noteiktais attiecas uz izglītojamiem, kas atrodas ieslodzījuma vietā un kuriem jākārto vispārējās vidējās izglītības valsts pārbaudes darbi, nepieciešams attiecīgi precizēt Projekta 18.3. apakšpunktu.
 
Piedāvātā redakcija
-
	Katrīna Taimiņa (IeVP)

	3.
	Noteikumu projekts
22. Ne vēlāk kā astoņas nedēļas pirms attiecīgā valsts pārbaudes darba norises dienas izglītojamie vidējās izglītības pakāpē, ja nepieciešams (piemēram, izglītojamais vēlas mainīt iepriekš izvēlētos valsts pārbaudes darbus), veic izmaiņas informācijas sistēmā un apstiprina pieteikumus valsts pārbaudes darbiem. Ja izvēlētos valsts pārbaudes darbus vēlas mainīt 9. klases izglītojamais vai izglītojamais, kurš atrodas ieslodzījuma vietā vai kuram nav subjekta identitātes pārbaudes iespēju informācijas sistēmā, izmaiņas informācijas sistēmā veic izglītības iestādes vadītāja norīkotā persona, pamatojoties uz pilngadīga izglītojamā vai nepilngadīga izglītojamā likumiskā pārstāvja iesniegumu.
	Iebildums
Ņemot vērā, ka nepilngadīga izglītojamā, kas atrodas ieslodzījuma vietā, likumiskais pārstāvis var neiesniegt Projekta 22. punktā minēto iesniegumu, nepieciešams precizēt Projekta 22. punkta otro teikumu un izteikt to šādā redakcijā:
Piedāvātā redakcija
Ja izvēlētos valsts pārbaudes darbus vēlas mainīt 9. klases izglītojamais vai izglītojamais, kurš atrodas ieslodzījuma vietā vai kuram nav subjekta identitātes pārbaudes iespēju informācijas sistēmā, izmaiņas informācijas sistēmā veic izglītības iestādes vadītāja norīkotā persona, pamatojoties uz pilngadīga izglītojamā vai nepilngadīga izglītojamā likumiskā pārstāvja, vai par nepilngadīga izglītojamā resocializāciju atbildīgās amatpersonas, ja izglītojamais atrodas ieslodzījuma vietā, iesniegumu.
	Katrīna Taimiņa (IeVP)

	4.
	Noteikumu projekts
52. Pašvaldības atbildīgā amatpersona:
	Iebildums
Cēsu 2. vakara (maiņu) vidusskola ir Ieslodzījuma vietu pārvaldes Cēsu Audzināšanas iestādes nepilngadīgajiem struktūrvienība un no valsts budžeta finansēta izglītības iestāde, kas īsteno vispārējās pamatizglītības programmu, vispārējās vidējās izglītības programmu un speciālās pamatizglītības programmas. Turklāt Ieslodzījuma vietu pārvalde plāno likvidēt Cēsu 2. vakara (maiņu) vidusskolu un ir plānots, ka turpmāk (pēc minētās vidusskolas likvidācijas) izglītības procesu izglītojamajiem nodrošinās Vidzemes Tehnoloģiju un dizaina tehnikums, kas arī ir valsts dibināta izglītības iestāde.
               Ņemot vērā minēto nepieciešams attiecīgi precizēt Projektu, paredzot valsts pārbaudes darba materiālu piegādes kārtību izglītības iestādēm, kas nav pašvaldības izglītības iestāde.
Piedāvātā redakcija
-
	Katrīna Taimiņa (IeVP)

	5.
	Noteikumu projekts
66. Ja izglītojamais valsts pārbaudes darba laikā lieto konkrētā valsts pārbaudes darba programmā neminētus palīglīdzekļus, traucē citus izglītojamos vai nestrādā patstāvīgi, valsts pārbaudes darba vadītājs pieprasa izglītojamā rakstisku paskaidrojumu. Izglītojamo pēc paskaidrojuma sniegšanas vai atteikšanās to sniegt valsts pārbaudes darba vadītājs izraida no valsts pārbaudes darba norises telpas. Izglītojamā valsts pārbaudes darbs netiek vērtēts.
	Iebildums
Aicinām skaidrot, kāpēc izglītojamā paskaidrojums, ja tāds ir sniegts, netiek izvērtēts un tikai pēc tam pieņemts lēmums par to, vai valsts pārbaudes darbs ir vai nav jāvērtē.
Piedāvātā redakcija
-
	Zane Pērkone-Kadeģe (TM)

	6.
	Noteikumu projekts
XI. Valsts pārbaudes darba vai tā daļas norise tiešsaistē
	Iebildums
Minētajā nodaļā tai skaitā ir ietvertas šādas tiesību normas:
Ne vēlāk kā stundu pirms valsts pārbaudes darba vai tā daļas norises valsts pārbaudes darba vadītājs:
pārbauda, vai telpa ir piemērota valsts pārbaudes darba norisei, vai ir kvalitatīvs interneta pieslēgums, vai darbojas informācijas sistēma un vai tā ir pieejama visās darbstacijās;
ja nepieciešams, pārbauda datortīklu vai veic datortehnikas maiņu."
 Valsts pārbaudes darba vadītājs:
valsts pārbaudes darba nodrošināšanai izmanto atsevišķu datoru, kurā drīkst atvērt tikai informācijas sistēmu un noteiktus informācijas avotus atbilstoši valsts pārbaudes darba programmai;
 15 minūtes pirms valsts pārbaudes darba sākuma informācijas sistēmā uzzina izglītības iestādei piešķirto valsts pārbaudes darba uzsākšanas paroli, ko nedrīkst izpaust izglītojamiem;
 ielaiž izglītojamos telpā ne agrāk par 15 minūtēm pirms valsts pārbaudes darba sākuma;
 nodrošina, ka katram izglītojamam ir dators un papīra lapa melnrakstam;
 nodrošina, lai izglītojamam valsts pārbaudes darba laikā interneta pārlūkprogrammā būtu atvērti tikai valsts pārbaudes darba uzdevumi un netiktu lietotas citas datorprogrammas, izņemot tās, kuru lietošana ir noteikta valsts pārbaudes darba programmā vai uzdevumos."
            Šobrīd ieslodzījuma vietās izveidotais pieslēgums internetam tikai daļēji nodrošina normatīvajos aktos noteiktās prasības izglītības procesa organizēšanai un valsts pārbaudes darbu un centralizēto eksāmenu kārtošanai, ne visās ieslodzījuma vietās var nodrošināt kvalitatīvo interneta pieslēgumu. Lai risinātu jautājumu par interneta tīkla ierīkošanu mācību telpās, proti, digitālās mācību vides izveidi, Ieslodzījuma vietu pārvalde 2023. gadā lūdza piešķirt nepieciešamos budžeta līdzekļus 2024. gadam, kas Ieslodzījuma vietu pārvaldei netika piešķirti.
24. punkts noteic, ka valsts pārbaudes darbs var būt rakstisks vai kombinēts (rakstu un mutvārdu daļa vai rakstu un praktiskā daļa). Valsts pārbaudes darbu vai tā daļu var kārtot informācijas sistēmā.
ar to, valsts pārbaudes darbu kārtošana informācijas sistēmā nav obligāta.
vērā iepriekš minēto, lūdzam paredzēt Projektā normatīvo regulējumu, kas noteiktu izglītības iestādes rīcību, ja izglītojamiem, kas atrodas ieslodzījuma vietā, nevar nodrošināt valsts pārbaudes darba vai tā daļas norisi tiešsaistē.
Piedāvātā redakcija
-
	Katrīna Taimiņa (IeVP)

	7.
	Noteikumu projekts
88. Ārkārtas gadījumā (piemēram, veselības stāvokļa vai fizioloģisku iemeslu dēļ) valsts pārbaudes darba vadītājs var atļaut pārtraukt valsts pārbaudes darba norisi tiešsaistē un vienlaikus iziet no telpas tikai vienam izglītojamam iepriekš norīkotas personas pavadībā. Izglītojamam valsts pārbaudes darba izpildes laiks netiek pagarināts.
	Iebildums
Projekta 88. punkts noteic:
 Ārkārtas gadījumā (piemēram, veselības stāvokļa vai fizioloģisku iemeslu dēļ) valsts pārbaudes darba vadītājs var atļaut pārtraukt valsts pārbaudes darba norisi tiešsaistē un vienlaikus iziet no telpas tikai vienam izglītojamam iepriekš norīkotas personas pavadībā. Izglītojamam valsts pārbaudes darba izpildes laiks netiek pagarināts."
Projekta 76. punktā cita starpā noteikts, ka ja valsts pārbaudes darba vadītājs atļauj iziet no telpas  izglītojamam ar speciālām vajadzībām, valsts pārbaudes darba izpildes laiku drīkst pagarināt ne ilgāk par 10 minūtēm.
Ņemot vērā minēto, nepieciešams attiecīgi precizēt Projekta 88. punktu attiecībā uz izglītojamiem ar speciālām vajadzībām.
Piedāvātā redakcija
-
	Katrīna Taimiņa (IeVP)

	8.
	Noteikumu projekts
105. Pēc eksāmena rezultātu paziņošanas izglītojamam vai viņa likumiskajam pārstāvim ir tiesības piecu darbdienu laikā iesniegt pašvaldības atbildīgajai amatpersonai rakstisku iesniegumu ar lūgumu pārskatīt eksāmena darbā saņemto vērtējumu. Pašvaldības atbildīgā amatpersona pēc visu iesniegumu saņemšanas izveido komisiju, kura divu darbdienu laikā izskata saņemtos iesniegumus, pārskata eksāmena darbā piešķirto vērtējumu un pieņem lēmumu par piešķirtā vērtējuma atstāšanu spēkā vai tā paaugstināšanu. Pašvaldības atbildīgā amatpersona komisijas lēmumu piecu darbdienu laikā rakstveidā paziņo iesniedzējam.
	Iebildums
Projekta 105. punkts noteic:
Pēc eksāmena rezultātu paziņošanas izglītojamam vai viņa likumiskajam pārstāvim ir tiesības piecu darbdienu laikā iesniegt pašvaldības atbildīgajai amatpersonai rakstisku iesniegumu ar lūgumu pārskatīt eksāmena darbā saņemto vērtējumu. Pašvaldības atbildīgā amatpersona pēc visu iesniegumu saņemšanas izveido komisiju, kura divu darbdienu laikā izskata saņemtos iesniegumus, pārskata eksāmena darbā piešķirto vērtējumu un pieņem lēmumu par piešķirtā vērtējuma atstāšanu spēkā vai tā paaugstināšanu. Pašvaldības atbildīgā amatpersona komisijas lēmumu piecu darbdienu laikā rakstveidā paziņo iesniedzējam."
Ņemot vērā, ka nepilngadīga izglītojamā, kas atrodas ieslodzījuma vietā, likumiskais pārstāvis var neiesniegt Projekta 105. punktā minēto iesniegumu, nepieciešams precizēt Projekta 105. punkta pirmo teikumu un izteikt to šādā redakcijā:
Piedāvātā redakcija
105. Pēc eksāmena rezultātu paziņošanas izglītojamam vai viņa likumiskajam pārstāvim vai par nepilngadīga izglītojamā resocializāciju atbildīgajai amatpersonai, ja izglītojamais atrodas ieslodzījuma vietā, ir tiesības piecu darbdienu laikā iesniegt pašvaldības atbildīgajai amatpersonai rakstisku iesniegumu ar lūgumu pārskatīt eksāmena darbā saņemto vērtējumu.
	Katrīna Taimiņa (IeVP)

	9.
	Noteikumu projekts
15. Izglītojamais vidējās izglītības pakāpē ir tiesīgs valsts pārbaudes darbu kārtot akreditētas izglītības iestādes īstenotajā izglītības programmā noteiktajos mācību priekšmetos.
	Priekšlikums
Aicinām izvērtēt, vai noteikumu projekta 15.punktā un citos punktos (piemēram, 16.punktā, VIII nodaļā u.c.) nebūtu konkretizējams, vai runa ir par abiem valsts pārbaudes darbiem, vai tikai par eksāmeniem. Tieslietu ministrijas ieskatā visā noteikumu projektā, kur tas ir iespējams un attiecināms, būtu nepieciešams norādīt konkrētu valsts pārbaudes darba veidu.
Piedāvātā redakcija
-
	Zane Pērkone-Kadeģe (TM)

	10.
	Noteikumu projekts
21. Informācijas sistēmas lietotājs, lai tā veiktu izglītojamo reģistra pārbaudi, lejupielādētu pārbaudes darbu materiālu, augšupielādētu izglītojamo izpildītos pārbaudes darbu materiālus un veiktu citas normatīvajos aktos noteiktās darbības.
	Priekšlikums
Lūdzam precizēt projekta 21.punktu, novēršot redakcionālās nepilnības.
Piedāvātā redakcija
-
	Zane Pērkone-Kadeģe (TM)

	11.
	Noteikumu projekts
104.5. ja atbilstoši šo noteikumu 68.punktā noteiktajam konstatēts izglītojamā pārkāpums.
	Priekšlikums
Lūdzam izvērtēt, vai atsauce uz 68.punktu ir korekta, ņemot vērā, ka tajā ir runa par akta un izglītojamā paskaidrojuma nodošanu izglītības iestādes vadītājam un tā uzglabāšanu.
Piedāvātā redakcija
-
	Zane Pērkone-Kadeģe (TM)



